b"\n_START_ARTICLE_\nFlotel Europa (film)\n_START_SECTION_\nHandling\n_START_PARAGRAPH_\n'Flotel Europa' handler om at vokse op p\xc3\xa5 den midlertidige flygtningelejr Flotel Europa - et k\xc3\xa6mpe skib i kanalerne i K\xc3\xb8benhavn. Da Vladimir Tomic var 12 \xc3\xa5r gammel, tilbragte han to \xc3\xa5r p\xc3\xa5 b\xc3\xa5den med tusindvis af andre flygtninge fra krigen i Bosnien-Hercegovina, mens de ventede p\xc3\xa5 at f\xc3\xa5 asyl. Nu, to \xc3\xa5rtier senere, tager han os med p\xc3\xa5 en rejse om hvordan det var at vokse op p\xc3\xa5 skibet. Gennem gamle optagelser, som flygtningene sendte hjem til familien, de havde efterladt, giver filmen en unik og personlig indsigt i Tomics \xc3\xa5r p\xc3\xa5 Flotellet. Men de grynede videoer fort\xc3\xa6ller ogs\xc3\xa5 historien om ungdommen og om Tomics f\xc3\xb8rste store k\xc3\xa6rlighed, Melissa med de smukke \xc3\xb8jne."